Песма је премијерно изведена у српској верзији 15. фебруара 2015. у специјалној емисији на првом програму Радио-телевизије Србије "Одбројавање за Беч". Песму је компоновао Владимир Граић, док је текст српске верзије написала Леонтина Вукомановић. Текст за енглеску верзију песме која је и изведена у Бечу написао је амерички текстописац Чарли Мејсон, који је уједно радио и текст за песму -{"Rise Like a Phoenix"}-, којом је Аустријанка Кончита Вурст годину дана раније победила на Песми Евровизије. Поред српске и енглеске верзије, песма је објављена на још три језичке верзије, и то на француском (), шпанском () и немачком језику (), а такође су урађене и две ремикс-верзије те верзија на међународном знаковном језику. Немачка верзија је специфична по томе што су унутар ње уклопљени делови са јодловањем. У сврху промоције песме снимљена су и два видео-спота; први представља колаж на ком су представљени инсерти фанова песме из целог света, док је званични спот сниман у Дворцу Дунђерски.